રાજકોટ પોલીસ કમિશનર અનુપમસિંહ ગેહલોતે કહ્યું કે, “છેલ્લા થોડા દિવસોની ઘટનાઓની કડીઓ મેળવી બાતમીઓના આધારે પોલીસે બલી ડાંગર પર વૉચ ગોઠવી હતી. બલી અને તેના સાગરીતો પોલીસથી બચવા વારંવાર લૉકેશન બદલતા અને મોબાઈલનો પણ ઓછો ઉપયોગ કરતાં. દરમિયાન બલીને હથિયારો પહોંચતાં કરાયાં છે અને તે મોરબી તરફ હોવાની બાતમી મળતા રાજકોટ ક્રાઈમબ્રાંચની જુદી જુદી ટીમો બનાવી બલીને પકડવા ગુપ્ત ઓપરેશન હાથ ધર્યું હતું.”